SUDERINTA TVIRTINU


Rokiškio rajono savivaldybės Rokiškio rajono savivaldybės

meras administracijos direktoriaus pavaduotoja

laikinai einanti direktoriaus pareigas

Antanas Vagonis Danguolė Kondratenkienė

2018 m. balandžio d. 2018 m. balandžio d.

[](http://lt.wikipedia.org/wiki/Vaizdas:Rokiskis.gif)

**XIV Rokiškio rajono seniūnijų sporto žaidynių**

**N U O S T A T A I**

**Tikslas** – siekti rajono gyventojų organizuoto ir sistemingo sportavimo.

**1.** **Uždaviniai:**

1.1. skatinti sporto visiems plėtrą rajone, puoselėti kūno kultūrą ir sportą;

1.2. išaiškinti sportiškiausias rajono seniūnijas ir komandas;

1.3. gerinti bendruomenių tarpusavio supratimą, toleranciją, bendradarbiavimą.

**2.** **Vieta, laikas, vykdytojai**:

2.1. žaidynės vykdomos etapais:

2.1.1. varžybos-sporto šventės seniūnijose 2018 m. gegužės - spalio mėn.;

2.1.2.rajono seniūnijų sporto žaidynės pagal varžybų tvarkaraštį.

**I**  žaidynių etapą vykdo seniūnijos.

**II** žaidynių etapą vykdo Rokiškio rajono savivaldybės administracija, Rokiškio rajono kūno kultūros ir sporto centras.

**3.** **Dalyviai ir paraiškos**:

3.1. žaidynėse dalyvauja tik seniūnijoje gyvenantys ir **deklaruojantys** joje gyvenamąją vietą;

3.2. **Sportininkai privalo būti pasitikrinę sveikatą (atsakingi komandų vadovai);**

3.3. žaidynių dalyvių amžius - **18** metų ir vyresni;

3.4. paraiškas dalyvauti rajoninėse, regionų ir finalinėse varžybose **tvirtina** seniūnai savo parašu, antspaudu ir pristato varžybų mandatinei komisijai;

3.5. regioninėse varžybose dalyvauja seniūnijų komandos, rajoninių varžybų nugalėtojos;

3.6. finaliniame žaidynių etape dalyvauja seniūnijų komandos, Aukštaitijos regiono 1 ir 3 vietų laimėtojos.

**4**. **Varžybų programa:**

4.1. krepšinis - 3x3 vyrai, moterys, veteranai, veteranės;

4.2. futbolas - 5 x 5 vyrai (+ vartininkas);

4.3. parko tinklinis - 3 x 3 vyrai, moterys;

4.4. šachmatai - 2 vyrai + 1 moteris;

4.5. šaškės - 2 vyrai + 1 moteris;

4.6. stalo tenisas - 2 vyrai + 1 moteris;

4.7. smiginis - 2 vyrai + 1 moteris;

4.8. virvės traukimas - 6 dalyviai ;

4.9. seniūnų trikovė (smiginis, baudų mėtymas į krepšį ir viena atrakcinė rungtis);

4.10. neįgaliųjų sporto varžybos (du sportininkai ir socialinis darbuotojas).

**5. Atskirų sporto šakų nuostatai:**

**Atskirų sporto šakų (rungčių) varžybų reglamentą ir sistemą nustato varžybų vyr. teisėjas varžybų dieną priklausomai nuo komandų skaičiaus.**

5.1. krepšinis 3x3; vyrai, moterys, veteranai, veteranės( 40 m. ir vyresni), komandą sudaro 4 žaidėjai. Žaidžiama vienoje krepšinio aikštelės pusėje į vieną krepšį;

5.2. futbolas 5 x 5 (+ vartininkas);

komandą sudaro 7 žaidėjai ir vadovas-treneris;

5.3. parko tinklinis 3x3;

komandą sudaro 4 žaidėjai ir vadovas-treneris;

5.4. šachmatai;

komandas sudaro 3 žaidėjai (du vyrai, viena moteris) ir vadovas-treneris;

5.5. šaškės;

komandas sudaro du vyrai, viena moteris ir vadovas-treneris;

5.6. stalo tenisas;

komandos sudėtis - du vyrai, viena moteris ir vadovas-treneris;

5.7. smiginis;

komandas sudaro du vyrai, viena moteris ir vadovas-treneris, reglamentas – surinkti daugiau taškų;

5.8. virvės traukimas - 6 dalyviai (komandos sudėtyje gali būti ne daugiau kaip dvi moterys ) ir vadovas-treneris;

5.9 . seniūnų trikovės varžytuvės;

smiginis, baudų metimas į krepšį ir atrakcinė rungtis, varžybos individualios vyrams ir moterims;

5.10. neįgaliųjų sporto trikovė (smiginis, baudų mėtymas į krepšį ir viena atrakcinė rungtis). Komandą sudaro 3 žaidėjai (du sportininkai ir socialinis darbuotojas).

**6.** **Apdovanojimas, nugalėtojų nustatymas**:

6.1. rajono finalinėse varžybose vedama bendrakomandinė įskaita tarp rajono seniūnijų. Sporto šakose už užimtas vietas skiriami taškai: I v.- 10 tšk., II v.- 9 tšk, III v. – 8 tšk, IV v. - 7 tšk. ir t.t.

6.2. seniūnija nugalėtoja ir prizininkės nustatomi pagal surinktą didžiausią taškų sumą. Surinkus vienodai taškų, pirmenybė teikiama seniūnijai, kurios komandos iškovojo daugiau pirmų vietų ir t.t.;

6.3. rajono finalinių sporto žaidynių atskirų sporto šakų komandos nugalėtojos apdovanojamos taurėmis, diplomais, dalyviai – medaliais. Komandos , užėmusios II ir III vietas diplomais, dalyviai - medaliais.

**7.** **Paraiškos:**

7.1. išankstinės pateikiamos Rokiškio rajono kūno kultūros ir sporto centrui;

7.2**. vardines paraiškas ir asmenį patvirtinantį dokumentą turėti varžybų vietoje.**

Rokiškio rajono kūno kultūros

ir sporto centro direktorius Augutis Kriukelis

Rokiškio r. Seniūnų bendruomenės seniūnė Dalia Janulienė





http://www.sportasvisiems.lt/images/logo10.png